สรุปภาวะตลาดต่างประเทศ ประจำวันที่ 20 ต.ค. 2565
สรุปภาวะตลาดต่างประเทศ ประจำวันที่ 20 ต.ค. 2565
สรุปภาวะตลาดต่างประเทศ ประจำวันที่ 20 ต.ค. 2565
21 ต.ค. 2565

ดัชนีดาวโจนส์ตลาดหุ้นนิวยอร์กปิดลบในวันพฤหัสบดี (20 ต.ค.) เนื่องจากข้อมูลแรงงานที่แข็งแกร่งของสหรัฐและการแสดงความเห็นของเจ้าหน้าที่ธนาคารกลางสหรัฐ (เฟด) ทำให้นักลงทุนกังวลว่าเฟดจะเดินหน้าปรับขึ้นอัตราดอกเบี้ยเชิงรุกต่อไป ซึ่งอาจจะส่งผลให้เศรษฐกิจสหรัฐเผชิญภาวะถดถอย
ดัชนีเฉลี่ยอุตสาหกรรมดาวโจนส์ปิดที่ 30,333.59 จุด ลดลง 90.22 จุด หรือ -0.30%, ดัชนี S&amp;P500 ปิดที่ 3,665.78 จุด ลดลง 29.38 จุด หรือ -0.80% และดัชนี Nasdaq ปิดที่ 10,614.84 จุด ลดลง 65.66 จุด หรือ -0.61%
ตลาดหุ้นยุโรปปิดบวกในวันพฤหัสบดี (20 ต.ค.) หลังจากนางลิซ ทรัสส์ เปิดเผยว่า เธอจะลาออกจากตำแหน่งนายกรัฐมนตรีของอังกฤษ ซึ่งจะทำให้แผนการด้านเศรษฐกิจของเธอต้องยุติลงด้วย หลังจากที่สร้างความปั่นป่วนให้กับตลาดการเงินในช่วงที่ผ่านมา
ทั้งนี้ ดัชนี STOXX 600 ปิดที่ 398.77 จุด เพิ่มขึ้น 1.04 จุด หรือ +0.26%
ดัชนี CAC-40 ตลาดหุ้นฝรั่งเศสปิดที่ 6,086.90 จุด เพิ่มขึ้น 46.18 จุด หรือ +0.76%, ดัชนี DAX ตลาดหุ้นเยอรมนีปิดที่ 12,767.41 จุด เพิ่มขึ้น 26.00 จุด หรือ +0.20% และดัชนี FTSE 100 ตลาดหุ้นลอนดอนปิดที่ 6,943.91 จุด เพิ่มขึ้น 18.92 จุด หรือ +0.27%
ตลาดหุ้นลอนดอนปิดบวกในวันพฤหัสบดี (20 ต.ค.) หลังนางลิซ ทรัสส์ นายกรัฐมนตรีอังกฤษเปิดเผยว่า เธอจะลาออกจากตำแหน่งนายกรัฐมนตรีอังกฤษ ซึ่งบรรดานักลงทุนขานรับข่าวดังกล่าวหลังจากที่แผนปรับลดภาษีลงอย่างมากของนางทรัสส์ได้สร้างความปั่นป่วนให้กับตลาดการเงินในช่วงที่ผ่านมา
ดัชนี FTSE 100 ตลาดหุ้นลอนดอนปิดที่ 6,943.91 จุด เพิ่มขึ้น 18.92 จุด หรือ +0.27%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันพฤหัสบดี (20 ต.ค.) ขานรับความหวังที่ว่าความต้องการใช้น้ำมันในจีนจะฟื้นตัว หลังมีรายงานว่าเจ้าหน้าที่จีนกำลังพิจารณาลดระยะเวลาการกักตัวของผู้ที่เดินทางเข้าประเทศ อย่างไรก็ดี ภาวะการซื้อขายเป็นไปอย่างผันผวน เนื่องจากนักลงทุนยังคงวิตกกังวลเกี่ยวกับผลกระทบของการที่ธนาคารกลางสหรัฐ (เฟด) เร่งปรับขึ้นดอกเบี้ยเพื่อสกัดเงินเฟ้อ
ทั้งนี้ สัญญาน้ำมันดิบ WTI ส่งมอบเดือนพ.ย. เพิ่มขึ้น 43 เซนต์ หรือ 0.5% ปิดที่ 85.98 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนธ.ค. ลดลง 3 เซนต์ หรือ 0.03% ปิดที่ 92.38 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (20 ต.ค.) โดยได้แรงหนุนจากการอ่อนค่าของสกุลเงินดอลลาร์ อย่างไรก็ดี ตลาดยังคงถูกกดดันจากความกังวลที่ว่า ธนาคารกลางสหรัฐ (เฟด) จะเร่งปรับขึ้นอัตราดอกเบี้ยเพื่อสกัดเงินเฟ้อ
ทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 2.6 ดอลลาร์ หรือ 0.16% ปิดที่ 1,636.8 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 33 เซนต์ หรือ 1.8% ปิดที่ 18.689 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 34 ดอลลาร์ หรือ 3.86% ปิดที่ 915.1 ดอลลาร์/ออนซ์
สัญญาพัลลาเดียมส่งมอบเดือนธ.ค. เพิ่มขึ้น 84.10 ดอลลาร์ หรือ 4.2% ปิดที่ 2,079.60 ดอลลาร์/ออนซ์
เงินปอนด์แข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กในวันพฤหัสบดี (20 ต.ค.) หลังจากนางลิซ ทรัสส์ ประกาศลาออกจากตำแหน่งนายกรัฐมนตรีอังกฤษ
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.1% แตะที่ 112.8700
เงินปอนด์แข็งค่าขึ้นแตะที่ระดับ 1.1216 ดอลลาร์ จากระดับ 1.1214 ดอลลาร์ ขณะที่ยูโรแข็งค่าเมื่อเทียบกับดอลลาร์สหรัฐ ที่ระดับ 0.9785 ดอลลาร์ จากระดับ 0.9771 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.6281 ดอลลาร์สหรัฐ จากระดับ 0.6270 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 1.0039 ฟรังก์ จากระดับ 1.0041 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.3763 ดอลลาร์แคนาดา จากระดับ 1.3764 ดอลลาร์แคนาดา แต่ดอลลาร์แข็งค่าเมื่อเทียบกับเงินเยน ที่ระดับ 150.15 เยน จากระดับ 149.89 เยน